Diari Oficial de la Generalitat Valenciana


Sumari del DOGV 2917, del 28-01-1997 (1997/816174)

ORDRE de 21 de gener de 1997, de la Conselleria de Cultura, Educació i Ciència, per la qual s'actualitza el catàleg d'unitats i la relació de llocs de treball docent dels centres públics d'Educació Infantil (2n cicle), Educació Preescolar, Educació Primària i Educació Especial de titularitat de la Generalitat Valenciana, per al curs 1997/98.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1997/01/21/(1)/dof/vci/html**

### Dades del document

Número de DOGV
:   2917

Data del DOGV
:   28-01-1997

Secció del DOGV
:   DISPOSICIONS GENERALS

Número del document
:   1997/816174


Data del document
:   21-01-1997

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Anàlisi jurídica

ORDRE de 21 de gener de 1997, de la Conselleria de Cultura, Educació i Ciència, per la qual s'actualitza el catàleg d'unitats i la relació de llocs de treball docent dels centres públics d'Educació Infantil (2n cicle), Educació Preescolar, Educació Primària i Educació Especial de titularitat de la Generalitat Valenciana, per al curs 1997/98.   
Per Ordre de 26 de maig de 1990, de la Conselleria de Cultura, Educació i Ciència, es van catalogar els llocs de treball docent dels centres públics de Preescolar, Educació General Bàsica i Educació Especial -ensenyaments establerts per la Llei General d'Educació de 1970. Amb posterioritat, en funció de la planificació educativa, diverses ordres van modificar aquesta ordre.  
El Reial Decret 1.487/1994, d'1 de juliol, pel qual es modifica i completa el Reial Decret 986/1991, de 14 de juny, pel qual s'aprova el calendari de l'aplicació de la nova ordenació del sistema educatiu definit per la LOGSE, estableix que l'any acadèmic 1997/98 s'implantarà amb caràcter general el segon curs d'Educació General Bàsica (EGB). Amb això, quedaran extingits tots els ensenyaments d'Educació General Bàsica establerts per la Llei General d'Educació de 1970, ja esmentada.  
L'Ordre de 5 de setembre de 1996, de la Conselleria de Cultura, Educació i Ciència, autoritza determinats col·legis públics d'Educació Primària per a impartir, de forma provisional, el primer cicle d'Educació Secundària Obligatòria.  
L'Ordre de 10 de gener de 1997, de la Conselleria de Cultura, Educació i Ciència, per la qual es publiquen les plantilles-tipus de les escoles d'Educació Infantil (2n cicle) i col·legis d'Educació Primària públics, de titularitat de la Generalitat Valenciana, determina els llocs de treball docent que correspondran als centres dels nivells assenyalats, en funció del seu nombre d'unitats i de manera progressiva.  
La promulgació de les disposicions anteriors constitueix un avanç en la implantació del nou sistema educatiu, de manera que la nova configuració dels centres docents públics obliga a redefinir la seua catalogació d'unitats i les seues relacions de llocs de treball docent.  
Per tot això, atenent la demanda potencial de llocs escolar i efectuada la planificació educativa, és necessari, per a fer possible que els ensenyaments previstos puguen implantar-se en les millors condicions, adaptar la composició legal dels centres dels nivells referits a fi d'atendre les necessitats previstes per al pròxim curs 1997/98.  
Vistos els expedients i estudiades les propostes efectuades per les direccions territorials de Cultura i Educació d'Alacant, Castelló i València.  
Vista l'Ordre de 10 de gener de 1997, de la Conselleria de Cultura, Educació i Ciència, per la qual es determinen les plantilles-tipus de les escoles d'Educació Infantil (2n cicle) i col·legis d'Educació Primària públics, de titularitat de la Generalitat Valenciana.  
De conformitat amb el que s'estableix en l'article primer del Reglament Orgànic i Funcional de les Escoles d'Educació Infantil i dels col·legis d'Educació Primària públics, aprovat pel Decret 188/1994, de 13 de setembre, i fent ús de les atribucions que em confereix l'article 35 de la Llei 5/1983, de 30 de desembre, de Govern Valencià,  
ORDENE  
Primer   
D'acord amb el que s'estableix en l'Ordre de 10 de gener de 1997, de la Conselleria de Cultura, Educació i Ciència, els centres públics d'Educació Infantil (2n cicle), Educació Preescolar, Educació Primària i Educació Especial que configuren la xarxa pública de centres docents de titularitat de la Generalitat Valenciana i que s'indiquen en l'annex I d'aquesta ordre per al curs 1997/98 queden catalogats amb les unitats i llocs de treball docent, per nivells, especialitats i característiques que es detallen en l'esmentat annex.  
Segon  
Els centres assenyalats en l'apartat anterior que tinguen un nombre d'unitats d'Educació Primària inferior a cinc, a més a més dels llocs de treball indicats en l'annex d'aquesta ordre, disposaran d'un altre professorat especialista itinerant en els condicions que es determinen.  
DISPOSICIONS ADDICIONALS  
Primera  
La catalogació dels llocs de treball en estables o transitoris, continguda en l'annex I d'aquesta ordre, haurà de considerar-se com a tal únicament i exclusivament a l'efecte de la futura adscripció del professora a les esmentats llocs.  
Segona  
Aquesta disposició s'inscriurà en el Registre de Centres Docents de la Comunitat Valenciana.  
DISPOSICIONS TRANSITÒRIES  
Primera  
Les escoles-llar, per la seua singularitat, queden catalogades amb els llocs de treball que s'especifiquen en l'annex II d'aquesta ordre. Mentre que aquests llocs de treball estiguen coberts per professorat definitiu no hauran de ser objecte de la futura adscripció del professorat. La provisió de les vacants que es produïsquen es realitzarà mitjançant la convocatòria específica que regularà la Conselleria de Cultura, Educació i Ciència.  
Segona  
En compliment de l'acord de col·laboració entre la Conselleria de Cultura, Educació i Ciència i la Conselleria de Sanitat i Consum, per a l'atenció educativa de l'alumnat d'edat escolar internat en institucions hospitalàries públiques, les unitats pedagògiques hospitalàries assenyalades en l'annex III seran dotades pel professorat especialista que s'especifica en aquest, tenint en compte que la seua provisió es realitzarà mitjançant convocatòria especifica que regularà la Conselleria de Cultura, Educació i Ciència. Per això, no hauran de ser objecte de la futura adscripció del professorat.  
DISPOSICIÓ DEROGATÒRIA  
Única  
Queden derogades l'Ordre de 26 de maig de 1990 (DOGV de 7 de juny) i totes aquelles promulgades amb posterioritat, per les quals es modifiquen les unitats i llocs de treball dels centres docents públics, dels nivells referits, de titularitat de la Generalitat Valenciana.  
DISPOSICIONS FINAL  
Primera  
Autoritze les direccions generals de Règim Econòmic, de Centres Docents, de Personal i d'Ordenació i Innovació i Política Lingüística perquè, en l'àmbit de les seues respectives competències, adopten les mesures necessàries per a l'execució del que s'estableix en aquesta ordre.  
Segona  
Aquesta ordre entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entendran referits a partir del començament del curs escolar 1997/98.  
Tercera  
Contra aquesta ordre que posa fi a la via administrativa, podrà interposar-se recurs contenciós administratiu, després de comunicar-ho prèviament a l'òrgan que va dictar l'acte impugnat, segon el que s'estableix en l'article 110.3 de la Llei 30/1992, davant del Tribunal Superior de Justícia de la Comunitat Valenciana en el termini de dos mesos comptadors des de la publicació de l'ordre en el Diari Oficial de la Generalitat Valenciana, d'acord amb el que preveu l'article 58.3 de la Llei de la Jurisdicció Contenciosa Administrativa.  
València, 21 de gener de 1997  
La consellera de Cultura, Educació i Ciència,  
MARCELA MIRÓ PÉREZ


Còpia Permalink ELI